

**Benvolgudes famílies de P3, P4 i P5, us tornem a passar diferents tasques i recordeu que, tal i com us hem informat, hi haurà activitats d’aprenentatge avaluables amb data de lliurament i que haureu d’enviar al correu de la mestra, i d’altres que podreu anar fent per tal de consolidar i reforçar aprenentatges. Moltes gràcies!**

**ACTIVITATS AVALUABLES:**

**1.- FEM DE CUINERS/ES:**

Elaboració amb l’ajuda d’un adult d’alguna **recepta de cuina** molt senzilla, feu de cuineres i de cuiners. Hi ha un munt de menjars en els quals podeu participar: galetes, amanides, cremes de verdures, canapès, macedònies, batuts, etc. Penseu els ingredients que necessitareu, feu una fotografia de l’elaboració i del plat final i, sobretot, endreceu la cuina quan acabeu! 

 **2.- L’AMISTAT:**

Aquesta setmana treballarem el **valor de l’amistat**, per això primer heu de veure aquesta petita història que es titula **Monsterbox**.

Parleu amb la vostra família si us ha agradat i perquè.

 <https://www.youtube.com/watch?v=OczEHXRU9WU>

|  |
| --- |
| **Què ens haureu d’enviar fins el 8 de maig?** 1.- Una foto o imatge de la recepta de cuina que hagueu elaborat.2.- Un dibuix amb el què t'agradaria regalar a un amic o amiga, a un familiar, etc. (valor de l’amistat). |

**ACTIVITATS RECOMANADES:**

3.- Aquesta setmana toca: **JUGAR AL BINGO!**

Podeu jugar al bingo amb uns cartrons i un o dos daus. Podeu fer vosaltres mateixos els cartons amb números. Per torns llanceu el dau o daus i aneu tapant els números que surtin. Guanya el primer jugador que tapa tots els números. 

4.- **CREEU RECICLANT:**

Us enrecordeu que fèiem reciclatge a l’escola? Doncs, aneu recollint tota mena d’envasos que es generin durant dies (taps, pots de iogurts, ampolles de productes de neteja, …) i creeu una joguina o una obra d’art combinant -los. afegiu -hi detalls amb enganxines i altres petits objectes. podeu construir vehicles, robots, castells, i un munt de coses més.



5.- **FEM SERVIR EL RATOLÍ**!

Us animen a escollir entre varis jocs per aprendre a utilitzar el ratolí:

<https://www.juegosinfantilespum.com/clic/index.php>

6.- **OBRA DE TEATRE: EL MONSTRE DE COLORS**:

Aquesta setmana passada hauríem d’haver anat al monumental a veure aquesta obra del monstre dels colors, us deixem el link perquè els nens/es la gaudeixin des de casa!

<https://www.youtube.com/watch?v=r8oZDzASmBE>

 7**.- ANGLÈS:** 

Us adjuntem una foto de l'activitat d'anglès per aquesta setmana, és una aplicació que es diu: **FUN WITH FLUPE**. És una app gratuïta per aprendre vocabulari bàsic d'anglès, inclou diferents targetes animades per repassar el nom dels animals, fruites, números, etc.

 **Esperem que aquestes tasques us ajudin a passar millor l’estona.**

**CUIDEU-VOS MOLT I FEU BONDAT!!**